**Likumprojekta "Grozījumi Ģeotelpiskās informācijas likumā"
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017.gada 23.maija sēdes protokollēmuma (Prot. Nr.27, 11.§) "Noteikumu projekts "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" 2.1.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 23.maija sēdē (Prot.Nr.27, 11.§) (turpmāk – Protokollēmums) tika izskatīts Labklājības ministrijas sagatavotais Ministru kabineta noteikumu projekts "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" (turpmāk – Noteikumu projekts). Atbilstoši Protokollēmuma 1.punktam, Ministru kabinets atbalstīja iesniegto Noteikumu projektu. Savukārt atbilstoši Protokollēmuma 2.1.apakšpunktam, Aizsardzības ministrijai tika uzdots sagatavot un aizsardzības ministram līdz 2017.gada 31.decembrim iesniegt noteiktā kārtībā Ministru kabinetā likumprojektu "Grozījumi Ģeotelpiskās informācijas likumā", lai saskaņotu normatīvajos aktos lietotos profesiju nosaukumus un kodus ar Profesiju klasifikatorā iekļautajiem profesiju standartiem un kodiem un svītrotu norādi uz profesiju standartiem kā Profesiju klasifikatora sastāvdaļu.Likumprojekts "Grozījumi Ģeotelpiskās informācijas likumā" (turpmāk – Likumprojekts) izstrādāts saistībā ar Ministru kabineta izdotajiem 2017.gada 23.maija noteikumiem Nr.264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" (stājās spēkā 2017.gada 1.jūnijā) (turpmāk – Noteikumi Nr.264) ar kuriem cita starpā noteikts, ka profesiju standarti vairs nav Profesiju klasifikatora sastāvdaļa. Līdz ar to Aizsardzības ministrija ir izstrādājusi likumprojektu "Grozījumi Ģeotelpiskās informācijas likumā" (tehniskos grozījumus) (turpmāk – Likumprojekts), svītrojot norādi uz profesiju standartu kā profesiju klasifikatora sastāvdaļu. Vienlaikus ņemot vērā Izglītības un zinātnes ministrijas un Rīgas domes pilsētas attīstības departamenta atzinumā paustos iebildumus Aizsardzības ministrija ir precizējusi likumprojektu iekļaujot standartu kuram ir jāatbilst ģeodēzisko un kartogrāfisko darbu veicējiem, proti, ka ģeodēzisko darbību var veikt valsts un pašvaldību institūciju darbinieki, kuriem šādi uzdevumi ir noteikti speciālajos normatīvajos aktos, ja tie ieguvuši otrā līmeņa profesionālo augstāko izglītību un ģeodēzijas inženiera, vai zemes ierīcības inženiera, vai kartogrāfijas inženiera profesionālo kvalifikāciju vai ieguvuši inženierzinātņu maģistra grādu ģeomātikā, ģeodēzijā, zemes ierīcībā vai kartogrāfijā, vai sertificētas personas, kuras var būt darba tiesiskajās vai citās civiltiesiskajās attiecībās ar komersantu (10.panta trešā daļa). Likumprojektā noteiktās prasības izglītībai un iegūstamajai kvalifikācijai ģeodēzisko darbību veicējiem atvieglo tiesību normu piemērošanu un mazina administratīvo slogu, jo, izvērtējot potenciālā darbinieka piemērotību ģeodēzisko darbību veikšanai, būs iespējams salīdzinoši vienkāršākā veidā pārliecināties par pretendenta kvalifikāciju Proti, nebūs jāizvērtē pretendenta atbilstība profesijas standartam (šāds izvērtējums no pārbaudītāja, t.i., valsts vai pašvaldību iestādes, prasa īpašas profesionālās zināšanas ģeodēzijas jomā), tā vietā pretendenta iegūto izglītību un profesionālo kvalifikāciju apliecinās dokumenti, kuri izdoti par akreditētu augstākās izglītības programmu apguvi un kuru izvērtēšana neprasa papildu profesionālu ekspertīzi ģeodēzijas jomā. Identisks princips ir piemērots, nosakot izglītības un profesionālās kvalifikācijas prasības kartogrāfisko darbību veikšanai. Likumprojekts nosaka, ka kartogrāfisko darbību veic valsts un pašvaldību institūciju darbinieki vai personas, kuras var būt darba tiesiskajās vai citās civiltiesiskajās attiecībās ar komersantu un kuras ieguvušas akadēmisko vai otrā līmeņa profesionālo augstāko izglītību ģeogrāfijā, ģeomātikā, ģeodēzijā, zemes ierīcībā, kartogrāfijā, vides zinātnē un to profesionālā kompetence atbilst Ģeotelpiskās informācijas likuma 16.pantā minēto darbību veikšanai (10.panta piektā daļa). |
| 3. | Projekta izstrādē iesaistītās institūcijas | Aizsardzības ministrija, Latvijas Ģeotelpiskās informācijas aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts skars valsts un pašvaldību institūciju darbiniekus vai personas, kuras var būt darba tiesiskajās vai citās civiltiesiskajās attiecībās ar komersantu un veic kartogrāfisko darbību, kā arī valsts un pašvaldību institūciju darbinieki, kas veic ģeodēzisko darbību.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts un tā sākotnējās ietekmes novērtējuma ziņojums (anotācija) tika publicēts tīmekļa vietnē www.mod.gov.lv sadaļā "Sabiedrības līdzdalība".  |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Sabiedriskās apspriešanas gaitā priekšlikumi par Likumprojektu netika saņemti.  |
| 4. | Cita informācija | Sabiedrība pēc likumprojekta pieņemšanas tiks informēta ar publikāciju oficiālajā izdevumā "Latvijas Vēstnesis", kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv) un Aizsardzības ministrijas mājaslapā [www.mod.gov.lv](http://www.mod.gov.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Ģeotelpiskās informācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Aizsardzības ministrs R. Bergmanis

Iesniedzējs:

Aizsardzības ministrijas

valsts sekretārs J. Garisons

24.01.2018. 11:10

770

M.Drāke

29339356, Martins.Drake@lgia.gov.lv